**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 4/2566**

**วันที่ 3 สิงหาคม 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 11 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 12 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 13 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 14 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 15 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 16 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 17 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 18 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายชญช์ | อินทะมาตร์ | ส.อบต.หนองหลวง หมู่ที่ 9 |  |  |  |
| 2. | นายคงเดช | วิชาชัย | ส.อบต.หนองหลวง หมู่ที่ 15 |  |  |  |
|  |  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | นางสมัย | ชนาราษฎร์ |  |
| 2 | นายทวี | กุลสุวรรณ์ | รองนายก อบต.หนองหลวง | นายทวี | กุลสุวรรณ์ |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | นายธงศักดิ์ | โพธิ์หนองโคก |  |
|  |  |  |  |  |  |  |

**เริ่มประชุม เวลา 09.00 น.**

**ก่อนทำการประชุม**

* ประธานสภา อบต.หนองหลวง จุดเทียนธูปบูชาพระรัตนตรัยและนำกล่าวคำอปริหานิยธรรม
* เลขานุการสภาฯ ตรวจเช็คสมาชิกผู้เข้าร่วมประชุม

สมาชิก 18 ท่าน

ลา 2 ท่าน

ขาด - ท่าน

คณะบริหาร 3 ท่าน

เจ้าหน้าที่ 2 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* ตามปกติแล้วในการประชุมสภาสมัยสามัญ จะไม่ให้มีการขาดประชุมนอกเสียจากว่ามีเหตุการณ์จำเป็นเร่งด่วนจริงๆ ซึ่งในครั้งนี้ก็เป็นสมัยสุดท้ายของปีด้วย ยังมีสมาชิกไม่ครบองค์ประชุมอีก คงต้องหารือกันในเรื่องนี้ เพื่อความเป็นระเบียบตามกฎเกณฑ์ของสภา
* ต่อไปเชิญคณะบริหาร แจ้งที่ประชุมทราบ เชิญครับ

**นายทวี กุลสุวรรณ์ รองนายก อบต.หนองหลวง**

* วันนี้ท่านนายกฯติดภารกิจประชุมที่จังหวัดหนองคาย และได้มอบหมายให้รองนายกฯทั้งสองทำหน้าที่แทนในการประชุมสมัยสามัญในวันนี้ มีเรื่องแจ้งเพื่อทราบหลายเรื่องดังนี้
1. ขอขอบคุณสมาชิกที่เข้าร่วมงานฌาปณกิจ อดีต ส.อบต.หนองหลวง หมู่ที่ 8 (นายทองคำ ชมพูโคตร)หลายท่านที่ให้ความสำคัญและร่วมเป็นเกียรติในงานนี้

 ซึ่งท่านเคยร่วมงานกับเราเป็นเวลาหลายปีถือว่าร่วมด้วยช่วยกัน

1. เมื่อวานท่านนายกฯได้ลงพื้นที่ดูน้ำท่วมเพื่อตรวจสอบถังขยะการดูแลถังขยะ เพื่อจะได้จัดซื้อถังขยะใหม่แบบไหนดี แต่ยังไม่ได้หาข้อสรุป ซึ่งมีให้เลือก 2 แบบ คือ แบบเชื่อมตะแกรงเหล็กกับถังพลาสติก 1 พันลิตร คิดว่าจะเปลี่ยนแต่ต้องรองบประมาณใหม่ แต่ในขณะนี้ประมาณขยะเยอะมาก หลายหมู่บ้านได้ร้องเรียนมาจึงจะรีบหาช่องทางแก้ไขปัญหา
* จากการออกตรวจสอบพื้นที่น้ำท่วมก็มีหลายแห่งที่ได้รับผลกระทบซึ่งก็หลายปีมาแล้วที่ไม่มีเหตุการณ์ลักษณะนี้ ก็มีเส้นทางข้างสำนักงาน อบต.หนองหลวงไปบ้านห้วยทรายคำน้ำเยอะมาก และที่สวนสาธารณะหนองหลวงน้ำก็ทะลักออกมาเยอะเหมือนกัน ชาวบ้านจับปลาได้เป็นจำนวนมากก็ถือว่าเป็นการดีสำหรับคนชอบหาปลาและอีกที่หนึ่งก็เป็นถนนเข้าบ้านหนองจอก ข้างโรงเรียนก็ถือว่าเยอะ
1. สำหรับข้อบัญญัติ ปี 2567 ตอนนี้ได้ให้ทีมช่างเร่งสำรวจและดำเนินการบรรจุข้อบัญญัติลงไว้ น่าจะไม่เกินวันที่ 15 สิงหาคม 2566 คงจะดำเนินการส่งกันเรียบร้อย
2. เรื่องเกี่ยวกับแผนประจำปีให้ปรึกษาหารือกันหัวหน้าส่วนหลายแขนงก่อน มีโครงการอะไรเพิ่มเติมเข้าไปในแผนเพื่อบรรจุเข้าข้อบัญญัติประจำปีต่อไป
3. ก็ให้สมาชิกตรวจสอบและแสดงความคิดเห็นเข้ามา จะได้ดำเนินเสนอผู้บริหารและเข้าสู่กระบวนการตามระบบการตามระบบสภาอีกครั้ง

**นายวีระ เพียรไทยสงค์ ประธานสภา อบต.หนองหลวง**

* ตามที่ได้ปรึกษากับคณะบริหารเกี่ยวกับเรื่องถังขยะ มักจะมีปัญหาเรื่องสุนัขคุ้ยเขี่ยขยะ จึงเกิดปัญหาขึ้นทุกท้องที่ ก็หาทางแก้ไขปัญหากันต่อไป ถ้าเป็นถังใหญ่ก็เป็นปัญหาของคนจัดเก็บ ถังเล็กสุนัขก็คุ้ยเขี่ย จึงขอนำเข้าบรรจุในแผนด้วย

 **ระเบียบวาระที่ 2 เรื่องรับรองงรายงานการประชุมครั้งที่ผ่านมา**

**2.1 สมัยสามัญ สมัยที่ 3/2566 ลงวันที่ 14 เดือน มิถุนายน พ.ศ.2566**

**นายวีระ เพียรไทยสงค์ ประธานสภา อบต.หนองหลวง**

* การประชุมสภาฯ ครั้งที่ผ่านมา
* เชิญเลขานุการสภาฯ แจ้งต่อที่ประชุม

**นายประยูร พลทอง เลขานุการสภา อบต.หนองหลวง**

* สำหรับการประชุมสภาฯครั้งที่ผ่านมา เป็นการประชุมสภาสมัยสามัญ สมัยที่ 3/2566 เมื่อวันที่ 14 มิถุนายน 2566 เวลา 09.00 น.
* รายละเอียดตามเอกสารที่ทางเจ้าหน้าที่ได้แจกให้กับทุกท่านไปแล้ว
* เชิญคณะกรรมการตรวจรายงานการประชุมได้ตรวจสอบว่าถูกต้อง

**นายศุภชัย ศรีอุดร ส.อบต.หนองหลวง หมู่ที่ 11**

* ในนามคณะกรรมการตรวจรายงานการประชุม ระเบียบวาระที่ 3
* 3.1 พิจารณาเห็นชอบโครงการกู้ยืมเงินขององค์การบริหารส่วนตำบลหนองหลวง ประจำปี 2566
* 3.2พิจารณาโอนงบประมาณรายจ่ายประจำปี พ.ศ. 2566 โอนตั้งเป็นรายการใหม่ 3 รายการ

**มติที่ประชุม เห็นชอบ 18 เสียง**

 **ไม่เห็นชอบ - คน**

 **งดออกเสียง - คน**

 **ลา 2 เสียง**

 **ขาด - คน**

* ถูกต้อง เรียบร้อยดีครับ

**นายวีระ เพียรไทยสงค์ ประธานสภาสภา อบต.หนองหลวง**

* มีท่านใดเพิ่มเติมอีกไหมครับ
* หากไม่มี ขอหามติรับรองรายงานการประชุมครั้งที่ผ่านมา
* ยกมือพ้นศีรษะครับ

**มติที่ประชุม รับรอง 8 เสียง**

**ไม่รับรอง - เสียง**

**งดออกเสียง - เสียง**

**ลา 2 เสียง**

**ขาด - เสียง**

**ระเบียบวาระที่ 3 เรื่องเสนอเพื่อพิจารณา**

**3.1พิจารณาให้ความเห็นชอบร่างแผนพัฒนาท้องถิ่น(พ.ศ.2566 – 2570 ) เพิ่มเติม (ฉบับที่2 ) พ.ศ.2566**

**นายวีระ เพียรไทยสงค์ ประธานสภา อบต.หนองหลวง**

* การพิจารณาให้ความเห็นชอบร่างแผนพัฒนาท้องถิ่น เพิ่มเติม
* เชิญคณะบริหารนำเสนอต่อสภาฯ ครับ

**นายทวี กุลสุวรรณ์ รองนายก อบต.หนองหลวง**

* ตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง(ฉบับที่ 7) พ.ศ.2562 มาตรา 64 สภาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบลและมาตรา 69/1 การปฏิบัติหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน
* ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานราชพิธี รัฐพิธี นโยบายรัฐบาลนโยบายกระทรวงมหาดไทย ให้เป็นอำนาจของผู้บริหารท้องถิ่นเพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46
* ปัจจุบันองค์การบริหารส่วนตำบลหนองหลวง ได้ดำเนินการจัดทำแผนพัฒนาท้องถิ่น (พ.ศ. 2566 – 2570 )และประกาศใช้ไปแล้ว เมื่อวันที่ 29 กันยายน 2564
* องค์การบริหารส่วนตำบลหนองหลวงมีความจำเป็นที่จะต้องเพิ่มเติมแผนพัฒนาท้องถิ่นดังกล่าว จึงได้จัดทำแผนพัฒนาท้องถิ่น (พ.ศ. 2566 – 2570 )เพิ่มเติม (ฉบับที่ 2) ขึ้น และได้ส่งร่างแผนพัฒนาท้องถิ่นเพิ่มเติม ให้สภาองค์การบริหารส่วนตำบลหนองหลวงพิจารณาให้ความเห็นชอบรายละเอียดตามเอกสารที่แจกให้ทุกท่านแล้วไปดูไปพร้อมๆกัน
1. ยุทธศาสตร์ด้านโครงสร้างพื้นฐาน
* แผนงานอุตสาหกรรมและการโยธา จำนวน 3,300,000 บาท
1. ยุทธศาสตร์ด้านการศึกษา ศาสนา และวัฒนธรรม
* แผนงานศึกษา จำนวน 50,000 บาท
1. ยุทธศาสตร์ด้านสาธารณสุข
* แผนงานสาธารณสุข จำนวน 200,000 บาท

**รวมทั้งสิ้น 3,650,000 บาท**

* ซึ่งบางหมู่บ้านไม่มีในแผนได้แก้ไขเพิ่มเติม ปรับปรุงเปลี่ยนแปลงเข้ามาตามเอกสาร ตรวจสอบแล้วจึงขอเพิ่มเติมเข้ามาใหม่ ดังนี้
1. แผนงานอุตสาหกรรมและการโยธา
* โครงการก่อสร้างฝาปิดรางระบายน้ำ หมู่ที่ 10 จำนวน 200,000 บาท
* โครงการก่อสร้างฝาย หมู่ที่ 1 จำนวน 300,000 บาท
* โครงการก่อสร้างรั้วศูนย์พัฒนาเด็กเล็กบ้านแบบง จำนวน 800,000 บาท
* โครงการก่อสร้างถนนทางเดินตำบลหนองหลวงหมู่ที่1 -20 จำนวน 2,000,000 บาท
1. แผนงานศึกษา
* โครงการวัด ประชารัฐสร้างสุขเพื่อพัฒนาที่ยั่งยืน จำนวน 50,000 บาท
1. แผนงานสาธารณสุข
* โครงการขับเคลื่อนการทำความดีถวายสมเด็จพระนางเจ้าสิริกิตติ์พระบรมราชินีนาถ พระบรมราชชนนีพันปีหลวง ตามนโยบายการดำเนินงาน
* เพิ่มเติมใหม่ แผนงานด้านสังคมสงเคราะห์ เพื่อใช้งาน อบต.หนองหลวง จัดซื้อหม้อแปลงระบบ 3 เฟส ขนาด 50 kva พร้อมติดตั้งจำนวน 1 เครื่อง จำนวนเงิน 360,000 บาท

**นายวีระ เพียรไทยสงค์ ประธานสภาฯ**

* หวังว่าสมาชิกทุกท่านคงเข้าใจแผนที่เพิ่มเติมเข้ามานะครับ สำหรับเรื่องเจาะบาดาลที่ หมู่ 3 และ 16 ที่ไม่มีในแผนก็จะบรรลุเข้าในแผนด้วยเพื่อบรรเทาความเดือดร้อนของชาวบ้าน
* มีท่านใดจะเสนอเพิ่มเติมอีก เชิญครับ

**นายวิชัย น้อยบุตร ส.อบต. หมู่ที่ 8**

* งบประมาณประจำปีแต่ละปีมีเยอะ ตั้งไว้ 92 ล้านกว่า น่าจะเพิ่มงบประมาณแต่ละหมู่บ้าน จากปีละ 3 แสน เป็น 5 แสน เพื่อจะได้พัฒนาได้เต็มที่ เป็นประโยชน์สูงสุดต่อชาวบ้าน ขอแจ้งผ่านสภาฯถึงคณะบริหารด้วยครับ

**นายทวี กุลสุวรรณ์ รองนายก อบต.หนองหลวง**

* สำหรับงบประมาณแต่ละปีที่ตั้งไว้ 92 ล้านกว่า บางปีก็ได้มาเต็ม บางปีก็ไม่เต็มตามที่ตั้งไว้ ในส่วนที่ได้เสนอเข้ามา น่าจะไม่ได้นะครับ
* งบพัฒนาด้านโครงสร้างพื้นฐาน จริงๆจะได้ประมาณ 11 ล้านบาท เราจึงต้องจัดสรรงบประมาณให้ลงตัว
* ในส่วนที่เหลือ แตะต้องไม่ได้เลยเป็นงบตายตัวที่เราต้องจ่ายว่าจะเป็นเงินเดือนพนักงาน เบี้ยผู้สูงอายุ ผู้พิการ ผู้ป่วย โครงการศูนย์เด็กเล็ก เป็นต้น ขอให้ท่านโปรดเข้าใจด้วย แต่เราก็จะหาจากส่วนอื่นมาเพิ่มเติมเพื่อการพัฒนาที่สมบูรณ์
* แจ้งให้นักวิเคราะห์แผน นำเรื่องเจาะบ่อบาดาล หมู่ 3 และ 16 เข้าข้อบัญญัติประจำปี 2567 ด้วย

**นายวีระ เพียรไทยสงค์ ประธานสภาฯ**

* ตามที่ทางคณะบริหารได้ชี้แจงให้ทราบถึงเหตุผลและความจำเป็นที่ต้องร่างแผนเพิ่มเติมแล้ว หวังว่าทุกท่านคงเข้าใจ
* มีท่านใดเพิ่มเติมอีก เชิญครับ
* หากไม่มี กระผมขอหามติให้ความเห็นชอบร่างแผนพัฒนาท้องถิ่น(พ.ศ. 2566 – 2570 ) เพิ่มเติม (ฉบับที่ 2) พ.ศ.2566 ยกมือพ้นศีรษะครับ

**มติในที่ประชุม เห็นชอบ 18 เสียง**

**ไม่เห็นชอบ - เสียง**

**งดออกเสียง - เสียง**

**ลา 2 เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภาฯ**

* มีสมาชิกท่านใด จะเสนออะไรไหมครับ เชิญครับ

**นายสุรศักดิ์ นันทจันทร์ ส.อบ.ต หมู่ที่ 13**

* ขอเสนอเกี่ยวกับงบประมาณไฟฟ้าสู่พื้นที่การเกษตรงบ 1 แสนบาท ซึงเป็นงบประมาณเก่าช่วงกำนันคนเดิมยังปฏิบัติหน้าที่อยู่ อยากจะขอยกเลิกนำมารวมกับงบประมาณปัจจุบัน 2 แสนบาท ให้เป็น 3 แสนบาทเหมือนเดิม
* โครงการรางระบายน้ำพร้อมฝาปิด งบ 2 แสนบาท ซึ่งหากทำแล้วไม่สุดถนน เหลืออีกนิดเดียว อยากให้คณะบริหารเพิ่มงบประมาณให้หน่อย เพื่อความสมบูรณ์และไม่เสียเวลาอีก

**นายวีระ เพียรไทยสงค์ ประธานสภาฯ**

* กรณีงบประมาณไฟฟ้าสู่พื้นที่การเกษตร เป็นเงินงบประมาณจากส่วนไหนสามารถกระทำได้หรือไม่ ขอเรียนถามนักวิเคราะห์ชี้แจงให้สมาชิกทราบด้วยครับ

**นายอนุชา แก้วสุวรรณ์ เจ้าหน้าที่ นักวิเคราะห์ฯ**

* สำหรับเงินงบประมาณไฟฟ้าสู่พื้นที่การเกษตร เป็นเงินอุดหนุนจะไม่สามารถนำมารวมข้อบัญญัติได้

**นายทวี กุลสุวรรณ์ รอง นายก อบต.หนองหลวง**

* กรณีของบเพิ่มของหมู่ 13 ขอปรึกษาท่านนายกฯดูก่อนแล้วจะรีบแจ้งให้ทราบ

**นายปณชัย คล้อยคำ ส.อบ.ต หมู่ที่ 5**

* ตามโครงการขุดลอกห้วยเปซึ่งได้ดำเนินการขุดลอกไปแล้วช่วงหน้าแล้ง จากเหตุการณ์น้ำท่วมทะลักคันคูดินทำให้เจ้าของที่บริเวณนั้นได้รับผลกระทบ ร้องเรียนมา จึงอยากให้คณะบริหารหาทางดูแลแก้ไข เพื่อความสบายใจของเจ้าของที่ด้วย

**นายทวี กุลสุวรรณ์ รอง นายก อบต.หนองหลวง**

* รับทราบไว้ หลังน้ำลดจะนำคณะและนายช่างลงพื้นที่สำรวจดู

**นายเรียน ทระทึก ส.อบต.หมู่ที่ 19**

* ขอขอบคุณท่านนายกฯ และคณะบริหารที่ดำเนินการโครงการเงินจ่ายขาดให้ แต่อยากให้ทางคณะบริหารติดตามผู้รับเหมาให้ด้วย

**นายทวี กุลสุวรรณ์ รอง นายก อบต.หนองหลวง**

* จะติดตามให้ คาดว่าน่าจะยังไม่มีลูกรัง เพราะเป็นฤดูฝน

**นายจันทร์หอม แสงโทโพธิ์ ส.อบต. หมู่ 12**

* ขอเรียนถามคณะบริหาร มีงบประมาณหรือโครงการตัดต้นไม้ออกจากสายไฟฟ้าหรือไม่ หรือมีหน่วยงานใดรับผิดชอบประสานขอความอนุเคราะห์ได้หรือไม่ ผมเกรงจะเกิดอันตรายเสียก่อน

**นายทวี กุลสุวรรณ์ รอง นายก อบต.หนองหลวง**

* จริงๆแล้ว อบต.ของเราไม่โครงการ แก้ไขปัญหาได้ก็คือทำหนังสือร้องทุกข์ พร้อมรูปถ่าย วาระการประชุมเข้ามา ขอความอนุเคราะห์รถกระเช้าจากหน่วยงานอื่น แต่อาจจะช้าหน่อยไม่แน่นอนจะได้วันไหน

**นายวิชัย น้อยบุตร ส.อบต. หมู่ 8**

* งบประมาณ ปี 2566 งบ 3 แสน ตรวจสอบแล้วสามารถทำได้แค่ 2 แสน อีก 1 แสนบาท ขอเป็นถนนคอนกรีตได้ไหม
* สอบถามจาก ส.อบต.บ้านผือ ได้งบประมาณจากจังหวัดทำถนนเชื่อมกับเขต อบต.หนองหลวง คงเหลืออีกประมาณ 2,800 ม.ก็จะเชื่อมจรดกัน อยากให้คณะบริหารประสานหางบเชื่อมถนน จากบ้านห้วยทราย-บ้านผือให้ด้วย เพื่อความสะดวกในการสัญจร

**นายทวี กุลสุวรรณ์ รอง นายก อบต.หนองหลวง**

* ถ้าระยะทางไกลเกินไป ไฟฟ้าก็จะไปไม่ถึง แก้ไขให้ใหม่ได้โดยต้องเปลี่ยนแปลงคำชี้แจงผ่านสภาฯ
* ถนนเชื่อมระหว่างตำบล เป็นงบประมาณของ อบจ.เราไม่สามารถกระทำได้ต้องประสานสมาชิก อบจ.เจ้าของพื้นที่นำเสนอให้ ทั้งนี้จะนำเรียนท่านนายกฯให้ช่วยประสานอีกแรง

**นายบุญปัน กัณทะสี ส.อบต. หมู่ 16**

* ขอขอบคุณท่านนายกฯคณะบริหาร ที่ลงไปดูแลเรื่องน้ำบาดาลให้และขอบคุณสมาชิกทุกท่านที่ให้ความเห็นชอบบรรจุเข้าในข้อบัญญัติประจำปี 2567
* การเข้าประชุมของสมาชิก ไม่ครบองค์ประชุมหลายครั้ง อยากให้ท่านประธานสภาฯกำกับและเคร่งครัดในเรื่องนี้ด้วยครับ
* การส่งเอกสารการนัดประชุมหรือร่วมกิจกรรม ขอให้ชัดเจนด้วย ชื่อ -นามสกุล คำนำหน้า ตรวจเช็คให้เรียบร้อย และส่งให้ตรงบ้านเลขที่อยู่ด้วย เช่น ของสมาชิก อบต. ของผู้ใหญ่บ้านไม่ต้องส่งรวมกันที่เดียว เพื่อความชัดเจนและไม่ได้เป็นข้ออ้างว่าไม่ได้รับหนังสือ จึงอยากให้กำชับพนักงานผู้ส่งด้วยครับ

**นายทวี กุลสุวรรณ์ รอง นายก อบต.หนองหลวง**

* ปกติหมู่บ้านอื่นก็ไม่มีปัญหาอะไร คงมีแต่ หมู่ 16 ที่ปัญหาเยอะหน่อย ผมเข้าใจ และจะกำกับดูแลแก้ไขให้

**นางพรทิพย์ คำสุข ส.อบต หมู่ 1**

* มีความเดือดร้อยเรื่องรางระบายน้ำ ยังทำไม่ถึงจุดที่ชาวบ้านเดือดร้อนเหลืออีกประมาณ 50 ม. จึงขอความอนุเคราะห์คณะผู้บริหาร เพิ่มเติมงบประมาณในจุดนี้ด้วยขอบคุณค่ะ

**นายทวี กุลสุวรรณ์ รอง นายก อบต.หนองหลวง**

* ในเรื่องนี้เคยมีชาวบ้านร้องเรียนเหมือนกัน ได้ลงพื้นที่แล้วก็เดือดร้อนจริงๆน้ำเสียจะมาขังนะจุดนี้ส่งกลิ่นเหม็น เป็นแหล่งเพาะพันธ์ยุงลาย
* ก็ไม่ได้นิ่งนอนใจ เพื่อแก้ไขปัญหาความเดือดร้อนด่วน

**นายศุภชัย ศรีอุดร ส.อบต. หมู่ 11**

* เรื่องไฟฟ้าส่องสว่างภายในหมู่บ้าน ให้เร่งดำเนินการให้หน่อยครับ แจ้งนานแล้ว ชาวบ้านร้องเรียนมาเยอะมากครับ

**นายปณชัย คล้อยคำ ส.อบต. หมู่ 5**

* ขอเพิ่มเติมในวาระนี้ เรื่องข้อบัญญัติเงินงบประมาณ 6 ล้านบาท ซึ่งกันเงินไว้ อยากให้เร่งดำเนินการโครงการต่างๆให้แล้วเสร็จ ตามรอบปีงบประมาณ เพื่อความชัดเจนและเป็นระเบียบ

**นายอดุลย์ ปาละสาร ส.อบต. หมู่ 18**

* เรื่องไฟฟ้าส่องสว่างภายในหมู่บ้าน เปลี่ยนใหม่แล้ว ไม่นานก็ดับอีก อยากรู้คุณภาพหลอดไฟ มันเหมาะสมกับงบประมาณหรือไม่เพราะจากการสอบถามช่างแล้ว ค่าใช้จ่ายต่อจุดเป็นเงินงบประมาณ 7 พันบาท แต่ทำไมเสียง่ายจัง ตรวจสอบให้ด้วยครับ

**นางสาวทัศวรรณ์ แพงพรม ส.อบต. หมู่ 20**

* แจ้งเรื่องฝายน้ำล้นหลังโรงเรียน ช่วงฝนตกหนัก น้ำท่วม น้ำระบายไม่ทันทำให้น้ำท่วมบ่อปลาของชาวบ้าน ทำให้เกิดความเสียหายปลาที่เลี้ยงไว้ออกจากบ่อไปหมด จึงอยากให้เพิ่มช่องระบายน้ำของฝายและพิจารณาให้ความช่วยเหลือด้วยค่ะ

**นายทวี กุลสุวรรณ์ รองนายก อบต.หนองหลวง**

* สำหรับเรื่องไฟฟ้าส่องสว่าง หมู่ 11 ที่ล่าช้า ติดต่อประสานงานกับไฟฟ้าโพนพิสัยแล้ว และคลังก็ดำเนินการจ่ายค่าใช้จ่ายให้แล้วจะติดตาม
* สำหรับของหมู่ 18 โครงการนี้เป็นของผู้รับเหมาดำเนินการเองทั้งหมดจะให้ช่างไฟของ อบต.ลงพื้นที่พร้อมกับผู้รับเหมา ตรวจสอบด้วยกันว่าเกิดจากสาเหตุอะไร ช่วงนี้ยังอยู่ในการรับประกันอยู่ไม่น่ามีปัญหาอะไรอีก
* เรื่องฝายน้ำล้นของ หมู่ 20 ไม่มีข้อมูลในงบประมาณของ อบต.จะลงตรวจสอบดูและหาทางแนะนำแนวทางช่วยเหลือให้

**นายอ๊อด สิงขรอาจ ส.อบต. หมู่ 4**

* ถนนคอนกรีตซอยบ้านพ่อชาย ชาวบ้านเดือดร้อนมาก หน้าฝนจะมีน้ำขังตลอด สัญจรไปมาลำบาก อยากให้เร่งแก้ไขปัญหาให้ด่วนด้วยครับ

**นายทวี กุลสุวรรณ์ รองนายก อบต.หนองหลวง**

* ในจุดนี้ลงดูทุกปี ยังแก้ปัญหาไม่ได้ เนื่องจากไม่มีช่องทางที่จะระบายน้ำออก เจ้าของที่ดีไม่อนุญาตให้ผ่าน เจ้าของนาที่จะระบายน้ำลงไปก็ไม่ยอม ก็ต้องมีการเจรจาให้เรียบร้อยก่อนจึงจะแก้ปัญหาได้ ทั้งนี้ก็จะปรึกษาหารือกับท่านนายกฯเพื่อหาทางแก้ไขต่อไป

**นายวีระ เพียรไทยสงค์ ประธานสภา อบต.หนองหลวง**

* สำหรับสมาชิกที่ไม่เข้าร่วมประชุมสภา ฝ่ายนิติบัญญัติจึงขอใช้กฎระเบียบของกระทรวงอย่างเคร่งครัด โดยต่อไปนี้หากมีการขาดประชุมติดต่อกัน 3 ครั้ง สามารถปลดออกจากการเป็นสมาชิกสภาได้ เพราะฉะนั้นจึงขอกำชับสมาชิกทุกท่านให้เน้นและเคร่งครัดด้วย อย่าขาดประชุมหากมีเหตุจำเป็นและฉุกเฉินจริงๆให้ยื่นใบลาหรือแจ้งที่เลขานุการสภา เพื่อบันทึกและรายงานต่อสภา ต่อไป
* มีท่านใดเสนออีก เชิญครับ

**นายสุรศักดิ์ นันทจันทร์ ส.อบต. หมู่ 13**

* กระผมขอเพิ่มเติมเกี่ยวกับการประชุมสภา ตามที่เราได้เคยตกลงกันไว้ตั้งแต่การประชุมสมัยแรกๆว่าหากท่านใดที่เข้าประชุมสายล่าช้าให้ชี้แจงต่อสภาและสมาชิกทราบและให้ประธานสภาวินิจฉัยว่าเหตุผลฟังขึ้นหรือเปล่า เพื่อไม่ให้เป็นเยี่ยงอย่างกับสมาชิกท่านอื่น
* และหากมีการขาดประชุมติดต่อกัน 3 ครั้งโดยไม่แจ้งไม่ยื่นใบลาก็ให้เป็นดุลยพินิจของประธานสภาในการพิจารณาปลดออกครับ

**นายวีระ เพียรไทยสงค์ ประธานสภา อบต.หนองหลวง**

* ทุกท่านคงเข้าใจนะครับ และขอขอบคุณทุกท่านที่เข้าร่วมประชุมโดยพร้อมเพียงกัน เราก็ใช้เวลามานานแล้ว ขอปิดประชุม

**ปิดการประชุม เวลา 11.30 น.**

ลงชื่อ   ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง

ลงชื่อ ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ  ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง

ลงชื่อ  ผู้ตรวจรายงานการประชุม

 (นายชญญ์ อินทะมาตร์)

 สมาชิกสภา อบต.หนองหลวง

ลงชื่อ  ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง